หลังมีเพศสัมพันธ์ประมาณวันอังคาร รู้สึกแสบและเจ็บเวลาปัสวะ ด้านในเป็นเหมือนร้อนในเจ็บมาก ช่องคลอดบวมแดงและเจ็บ เวลาเดินหรือนั่งก็เจ็บและจี๊ดบ้าง มีตุ่มเล็กน้อย เมือกมีสีน้ำตาลปนเลือดนิดๆเนื้อเมือกเหมือนสไลม์ คันรอบอวัยวะเพศมาก ระหว่างขาหนีบด้านบนทั้งซ้ายและขวามีก้อนอะไรไม่รู้เล็กๆกดแล้วปวดค่ะ
สวัสดีค่ะ อาการเจ็บและแสบเวลาปัสสาะดังกล่าวมาร่วมด้วมีเมือกสีน้ำตาลปนเลือดออกมานั้น อาจจะเป็นความผิดปกติได้ทั้งที่ท่อปัสสาวะหรือภายในช่องคลอดโดยหากเป็นความผิดปกติภายในท่อปัสสาวะ อาจมีท่อปัสสาวะอักเสบหรือติดเชื้อจากโรคติดต่อทางเพศสัมพันธ์เช่นโรคในกลุ่มหนองใน หรือการมีกระเพาะปัสสาวะอักเสบที่เกิดจากการกลั้นปัสสาวะนานๆ การมีกรวยไตอักเสบที่อาจมีไข้สูงหนาวสั่นร่วมด้วย หากเป็นความผิดปกติที่ช่องคลอดเช่นการมีช่องคลอดอักเสบหรือติดเชื้อจากการติดเชื้อรา เชื้อโพรโทซัว หรือเชื้อแบคทีเรีย ที่อาจเกี่ยวกับการติดต่อทางเพศสัมพันธ์เช่นกันเบื้องต้นควรงดการมีเพศสัมพันธ์ไปก่อน ใส่เสื้อผ้าระบายอากาศได้ดี ไม่อับชื้น ไม่กลั้นปัสสาวะ ดื่มน้ำมากๆ และควรไปพบแพทย์เพื่อตรวจเพิ่มเติมให้ได้การวินิจฉัยที่แน่ชัด ด้วยการตรวจร่างกาย นำตกขาวที่ผิดปกติไปตรวจหาว่าเป็นการติดเชื้อใด และรับยาภายใต้การดูแลของแพทย์ต่อไป